*Jn5,47 Ha pedig az ő írásainak nem hisztek, akkor az én beszédeimnek hogyan hinnétek?”*

Mózes írásai hosszú időn keresztül fennmaradtak. Amikor valami átvészeli az idők viharait, a különböző korok kihívásait, akkor azt értékesnek tartjuk.

A mózesi törvények nagy becsben tartott, hosszú időn keresztül fennmaradt iratok voltak. Minden zsidó ember nagyon értékesnek tartotta ezeket. A vallás és a hétköznapok meghatározói voltak. Igaz, az idők változása következtében emberek magyarázataival, az általánosan elfogadott gyakorlattal kiegészültek. Jézus szerint az emberek nem hittek Mózes írásaiban. Azokhoz képest Jézus beszédei a kortárs szavai. Az emberi logika szerint majd ha kiderül, hogy értékesek, akkor komolyan vesszük, talán hiszünk is benne.

Jézus szavaiban az élet lüktet. Aki ezt felismeri, komolyan veszi. Ma is! *Vadon Gyula*